Voldepisoden fandt sted foran beværtningen Trykkeriet på Adelgade i Hobro omkring klokken 02.30 natten til søndag. Den 26-årige mand var oppe at toppes med en anden mand. Den 26-årige blevet slået bevidstløs og trampet i hovedet, hvorefter gerningsmanden stak af. Den 26-årige blev kørt til Aalborg Sygehus. Han slipper uden alvorlige skader, men havde ikke lyst til at fortælle politiet om episoden. Politiet har dog mange vidneberetninger, og er godt klar over, hvem gerningsmanden er. Også i Jomfru Ane Gade i Aalborg var der natten til søndag uroligheder. To unge mænd på 23 og 24 år blev anholdt efter to voldsepisoder. De er anbragt i detentionen og sigtes for vold.

Referat:
En 26-årig mand blev natten til søndag slået og trampet på, til han var bevidstløs.